**מסקנות הפרויקט:**

* המסקנה העיקרית והראשונה שעולה לנו בסיום פרויקט מחקרי זה,

היא: קיימת ייתכנות.

פרויקט "EyeIT" שם לו במטרה להוכיח ייתכנות למערכת נחיה לעיוור,  
להראות שקיימת אלטרנטיבה חדישה ומתקדמת למקל העיוורים ולכלב הנחיה.

אכן, הישגי הפרויקט גבוהים ומרשימים והשמים הם הגבול.

* במהלך שלבי המחקר והפיתוח, בדקנו תוצאות עיבודים שונים שערכנו על תמונות עומק איכותיות מאד (ללא שום מידע חסר) וכן על תמונות עומק איכותיות פחות (המחסירות מידע).  
  איכות תמונת העומק המתקבלת מהמצלמה תלויה במספר פרמטרים:
* סוג המצלמה
* איכות הקליברציה (Calibration – התאמת נתוני העומק ע"פ מיקומי עדשות ימין ושמאל)
* סוג התאורה (תאורה מעומעמת או תאורת שמש ייתנו תמונות עומק באיכות פחותה)
* ועוד...

מאחר וייתכן שהמערכת תשמש במקרים בהם מידע העומק לקוי, בדקנו את כל שלבי העיבוד וכמובן את שלב הסקת המסקנות המכשולים גם על תמונות בעלות מידע חסר בכדי לוודא שתוצאותיה אמינות גם במקרים אלו.

למרות שדיוק תוצאותיה טוב גם עבור תמונות עומק באיכות פחותה, המסקנה הייתה ברורה: לאחר כל הטשטושים והניסיונות להשלים מידע חסר, דיוק התוצאה הסופית היא פונקציה ישירה של איכות תמונת העומק המקורית.

* זיהוי העצמים במרחב – Object Recognition, מכיל רשימה סגורה של עצמים אותם הוא מזהה. עצמים נוספים שיתווספו לרשימה וכן יכולת זיהוי מכרים יוסיפו רובד נוסף לחוויית המשתמש.
* מסקנה נוספת שהיסקנו בהלך עבודתנו בתחומי עיבוד תמונה השונים היא: שאמנם התחום נראה כמפותח ומבטיח - ישנם ספריות רבות העוסקות בתחום, מחקר רב שפורסם, אך עם הכל גילינו שהעבודה בתחום זה דורשת התמצאות רבה, מחקר מעמיק, והמון ניסוי ותעייה.  
  תוצאות הפונקציות תלויות מאד בבחירת ה – "HyperParameter" הנכון והמדויק, מה שדורש כמובן הבנה מעמיקה ובדיקות רבות.